turjo4nis/wikipedia-bn-dump-20250701 huggingface dataset:
কিড অটো রেসেস অ্যাট ভেনিস

কিড অটো রেসেস অ্যাট ভেনিস (ইংরেজি ভাষায়: Kid Auto Races at Venice; দ্য পেস্ট নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সংবলিত প্রথম নির্মাণ কাজ শুরু হওয়া চলচ্চিত্র ছিল মেবল্‌স স্ট্রেঞ্জ প্রেডিকামেন্ট, এটি কিড অটো রেসেস অ্যাট ভেনিস চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।

কাহিনী সংক্ষেপ

পরিচালক (হেনরি লেরম্যান) একটি কিশোরদের গাড়ি দৌড় প্রতিযোগিতার চিত্রায়ন করছেন। দ্য ট্রাম্প (চ্যাপলিন) এই প্রতিযোগিতার একজন দর্শক। কিন্তু দ্য ট্রাম্প বার বার ক্যামেরার সামনে চলে আসছে। এতে প্রতিযোগিতার চিত্রগ্রহণে ঝামেলা হচ্ছে এবং দর্শক ও প্রতিযোগীরাও বিরক্ত হচ্ছে।

কুশীলব

 চার্লি চ্যাপলিন – দ্য ট্রাম্প
হেনরি লেরম্যান – চলচ্চিত্র পরিচালক
 ফ্রাঙ্ক ডি উইলিয়ামস – চিত্রগ্রাহক
 গর্ডন গ্রিফিথ – কিশোর
 বিলি জ্যাকবস – কিশোর
 শার্লট ফিট্‌জপ্যাট্রিক – কিশোরী
 থেলমা সল্টার – কিশোরী

নির্মাণ
এই চলচ্চিত্রটি জুনিয়র ভেন্ডারবিল্ট কাপের সময় চিত্রায়িত হয়। অর্থাৎ চ্যাপলিন ও লেরম্যান সত্যিকারের দর্শকদের সামনে এই চলচ্চিত্রের দৃশ্য ধারণ করেন। ক্যামেরায় অন্য একটি ক্যামেরা দিয়ে চিত্রধারণ করা হচ্ছে দেখানো হয়েছে, কৌতুককে আরও সঙ্গতিপূর্ণ করার জন্য। ফলে চ্যাপলিন পর্দায় দেখানো ক্যামেরার সামনে অভিনয় করেন, প্রকৃত ক্যামেরার সামনে নয়। ফলে এটি দর্শকের দৃষ্টিকোণ থেকে দেখানো হয়েছে এবং এটিই প্রথম চলচ্চিত্র যেখানে ক্যামেরা ও চিত্রগ্রাহককে দেখানো হয়েছে।

আরও দেখুন
 চার্লি চ্যাপলিনের চলচ্চিত্র তালিকা

পাদটীকা

তথ্যসূত্র

বহিঃসংযোগ

 
 
 
  – A different version which is missing the ending.

১৯১৪-এর চলচ্চিত্র
১৯১০-এর দশকের হাস্যরসাত্মক চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
মার্কিন চলচ্চিত্র
মার্কিন হাস্যরসাত্মক চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন সাদাকালো চলচ্চিত্র
হেনরি লেরম্যান পরিচালিত চলচ্চিত্র
ম্যাক সিনেট প্রযোজিত চলচ্চিত্র
কিস্টোন স্টুডিওজের চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯১০-এর দশকের ইংরেজি ভাষার চলচ্চিত্র
লেন্ড্রি বেন্ডার

লেন্ড্রি বেন্ডার (জন্ম: ৩ আগস্ট, ২০০০) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি এক্সডিতে প্রচারিত সরাসরি হাস্যরস ধারাবাহিক ক্যাশ এন্ড বার্নস্টেইন এ "ক্লেও বার্নস্টেইন" চরিত্রে এবং ২০১১ সালে মুক্তিপ্রাপ্ত মার্কিন হাস্যরস মূলক চলচ্চিত্র দ্য সিটার এ ব্লিটলি পেডুলা চরিত্রে অভিনয় করার জন্য সবার নিকট পরিচিত।  বেন্ডার ২০১৫-২০১৬ সালে মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক বেস্ট ফ্রেন্ড অয়েনেভার এ মূল চরিত্র গুলোর মধ্যে একটি "সিওয়াইডি" নামক চরিত্রেও অভিনয় করেন।

চলচ্চিত্র সমূহ

তথ্যসূত্র

বহিঃসংযোগ 
 
 

মার্কিন শিশু অভিনেত্রী
২০০০-এ জন্ম
শিকাগোর ব্যক্তি
২১শ শতাব্দীর মার্কিন অভিনেত্রী
জীবিত ব্যক্তি
শিকাগোর অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ইন্টারনেট বট

ইন্টারনেট বট (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।

আইএম ও আইআরসি 
কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।

আরও দেখুন 
 বটনেট
 ফেসবুক বট
 টুইটার বট
 সামাজিক বট
 রোবট

তথ্যসূত্র
গ্রেট সুইফট



আকার 

গ্রেট সুইফট এর প্রসারিত অবস্থায় ডানার আকার ৫০-৬০ মিলিমিটার দৈর্ঘের হয়।

বিস্তার 
এই প্রজাতিকে ভারত ( মহারাষ্ট্র, মধ্যপ্রদেশ, হিমাচল প্রদেশ থেকে অরুণাচল প্রদেশ), নেপাল, ভুটান, বাংলাদেশ, মায়ানমার এবং সিঙ্গাপুর এর মান্ডাই অঞ্চলেও এদের দেখা মেলে। জানুয়ারি এবং আগস্ট থেকে নভেম্বর অবধি সাধারনত এদের দেখা যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।

সামনের ডানার উপরিতল, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।

সামনের ডানার নিম্নতল, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।

পিছনের ডানার উপরিতল, ৪ নং ইন্টাওস্পেসে একটি সাদা লম্বাটে ছোপ বর্তমান।

পিছনের ডানার নিম্নতল, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।

শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।

আচরণ 
এই প্রজাতি জঙ্গলে আবদ্ধ থাকতেই পছন্দ করে। হিমালয় এর ১৭০০মিটার উচ্চতা পর্যন্ত জঙ্গল ভূমিতে এদের বিচরণ নথিভুক্ত রয়েছে। এরা খুব দ্রুত উড়তে পারে। আংশিকভাবে ডানা খোলা অবস্থায় এদের রৌদ্র পোহাতে দেখা যায়।

তথ্যসূত্র  

ভারতের প্রজাপতি
সিকিমে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
সুজিবা ডি সিলভা

বিদ্দিকারা রুয়ান সুজিবা ডি সিলভা (; জন্ম: ৭ অক্টোবর, ১৯৭৯) দক্ষিণাঞ্চলীয় শহর বেরুয়ালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর শ্রীলঙ্কান ক্রিকেটে রুহুনার প্রতিনিধিত্ব করছেন তিনি। এছাড়াও, কলম্বো ক্রিকেট ক্লাব, গালে ক্রিকেট ক্লাব, লঙ্কান ক্রিকেট ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব এবং শ্রীলঙ্কা এ দলের পক্ষে খেলেছেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন সুজিবা ডি সিলভা।

শৈশবকাল 
কালুতারা বিদ্যালয়ের পড়াশোনা করেছেন তিনি। তিন বছর বিদ্যালয়ের পক্ষে ক্রিকেট খেলায় অংশগ্রহণ করেন। ২০০০ সালে অনূর্ধ্ব-২৩ প্রিমিয়ার ট্রফিতে সর্বাধিক উইকেট লাভের রেকর্ড গড়েন। বোলিংয়ের শেষদিকে সুইং করানোয় অসামান্য গুণাবলীর বহিঃপ্রকাশ ঘটান। তাস্বত্ত্বেও দল নির্বাচকমণ্ডলীর আকর্ষণের কেন্দ্রবিন্দুতে উপনীত হতে পারেননি।

খেলোয়াড়ী জীবন 
ইংল্যান্ড সফরের পর তাকে দলের সদস্য মনোনীত করা হয়। ২১ জুলাই, ২০০২ তারিখে শ্রীলঙ্কার ৮৯তম টেস্ট ক্যাপ পরিধানকারী হিসেবে বাংলাদেশের বিপক্ষে তার টেস্ট অভিষেক ঘটে। মূলতঃ জ্যেষ্ঠ বোলারদেরকে বিশ্রামের সুযোগ দিতেই তার এ অংশগ্রহণ ছিল। সিরিজের দুই টেস্টে অংশগ্রহণ করেন। পরবর্তী টেস্ট খেলার জন্য তাকে আরও প্রায় পাঁচ বছর অপেক্ষার প্রহর গুণতে হয়। এবারও দলের প্রতিপক্ষ ছিল বাংলাদেশ দল।

২০০৪ সাল থেকে টুয়েন্টি২০ ক্রিকেটের সাথে সংশ্লিষ্ট তিনি। ২০০৭ সালে আঘাতপ্রাপ্ত চনকা ওয়েলেগেদারা’র পরিবর্তে দলের সদস্য মনোনীত হন। তবে কোন খেলায় অংশগ্রহণের সুযোগ হয়নি তার।

২০১৪ সালে সকল স্তরের ক্রিকেটকে বিদায় জানান সুজিবা ডি সিলভা।

তথ্যসূত্র

আরও দেখুন 
 চরিত বুদ্ধিকা
 অ্যাশলে ডি সিলভা
 নন্দেস্ক্রিপ্টস ক্রিকেট ক্লাব
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৭৯-এ জন্ম
জীবিত ব্যক্তি
গালে ক্রিকেট ক্লাবের ক্রিকেটার
শ্রীলঙ্কার টেস্ট ক্রিকেটার
শ্রীলঙ্কান ক্রিকেটার
সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার
রুহুনার ক্রিকেটার
এ. এম. জহুরুল হক

অধ্যাপক এ. এম. জহুরুল হক হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৬ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

পুরস্কার ও সম্মাননা 
বিজ্ঞান চর্চা ও গবেষণা ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

বিজ্ঞান ও প্রযুক্তিতে স্বাধীনতা পুরস্কার বিজয়ী
লাবড়া

লাবড়া বা লাফরা বাঙালি হিন্দুদের বিশেষত পূর্ববঙ্গীয় হিন্দু সমাজের প্রচলিত জনপ্রিয় নিরামিষ ব্যঞ্জনের অন্যতম একটি ব্যঞ্জন। শব্দটি অলাবু থেকে লাবু, এবং এর সাথে 'ড়া' যুক্ত হয়ে লাবড়া শব্দটি এসেছে। ((তৎসম বা সংস্কৃত) অলাবু>লাবু+ড়া>)। লাবড়া শব্দটি পূর্ববঙ্গীয় হিন্দুরা মূলত ব্যবহার করত, তবে এখন লাবড়াই বেশি পরিচিত।

বৈষ্ণব সাহিত্যে এই ব্যঞ্জনের উল্লেখ পাওয়া যায়। চৈতন্যচরিতামৃততে মধ্যলীলার ষষ্ঠ ও দ্বাদশ পরিচ্ছেদে লাফরার উল্লেখ আছে। চৈতন্যদেব পূর্ববঙ্গীয় হিন্দু হওয়ায় তার খুব প্রিয় ছিল লাফড়া। সত্তর দশকেও বাঙালি হিন্দু বিয়েতে লাবড়ার প্রচলন ছিল। এখন আর বিয়েবাড়িতে লাবরার চল নেই। তবে বিভিন্ন ঠাকুর বাড়িতে নিরামিষ ভোগ হিসাবে এবং বাঙালি হিন্দুর ঘরোয়া রান্নায় এটি প্রচলিত ব্যঞ্জন।

উপকরণ ও রন্ধন পদ্ধতি
মিষ্টি কুমড়ো, লাল আলু (রাঙালু), আলু, মান, কাঁচকলা, বিচেকলার থোড়, গর্ভমোচা, বেগুন ও সিম এই সবজি গুলো তেল ও হালকা মশলা দিয়ে রান্না করা হয়।

বৈষ্ণব সাহিত্যে উল্লেখ
চৈতন্যচরিতামৃততে মধ্যলীলার ষষ্ঠ পরিচ্ছেদে লাফারার উল্লেখ পাওয়া যায়। 

অর্থাৎ সার্ব্বভৌম যখন চৈতন্যদেবকে খাবার পরিবেশন করছিলেন তখন প্রভু অর্থাৎ চৈতন্যদেব তাকে লাবড়া দেওয়ার কথা বলেন।

চৈতন্যচরিতামৃততে মধ্যলীলার দ্বাদশ পরিচ্ছেদে আবারও লাবড়ার উল্লেখ পাওয়া যায়

নবদ্বীপের ঠাকুরবাড়িতে লাবড়া
লাবড়া পূর্ববঙ্গীয় হিন্দুদের মধ্যে প্রচলিত ছিল এবং নবদ্বীপ পূর্ববঙ্গীয় হিন্দু অধ্যুষিত হওয়ার দরুন নবদ্বীপের ঠাকুরবাড়িতে ভোগ হিসাবে এই খাবারের জনপ্রিয়তা ভীষণ। চৈতন্যদেব নিজে পূর্ববঙ্গীয় হওয়ায় তিনিও খুব ভালোবাসতেন। চৈতন্যচরিতামৃতে এর উল্লেখ পাওয়া যায়।

আরো দেখুন 
 শুক্তো
 চচ্চড়ি

তথ্যসূত্র 

পশ্চিমবঙ্গের রন্ধনশৈলী
বাংলার খাদ্য
নবদ্বীপ
বাঙালি হিন্দু রন্ধনশৈলী
সৈয়দা ইকবাল মান্দ বানু

সৈয়দা ইকবাল মান্দ বানু (জন্ম: ১৯৪১)  হলেন বাংলাদেশের একজন প্রখ্যাত সমাজ সংস্কারক। জাতীয় জীবনে অনন্য সাধারণ অবদানের জন্য ১৯৯৫ সালে তাকে “সমাজসেবায় স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি 
তিনি বাংলাদেশের নৌবাহিনীর সাবেক প্রধান রিয়ার অ্যাডমিরাল মাহবুব আলী খানের স্ত্রী এবং সাবেক প্রধানমন্ত্রী খালেদা জিয়ার জ্যেষ্ঠ পুত্র তারেক রহমানের শ্বাশুড়ি।

পুরস্কার ও সম্মাননা 
সমাজের প্রতি সার্বিক ও অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 সমাজসেবায় স্বাধীনতা পুরস্কার বিজয়ীদের তালিকা।

তথ্যসূত্র 

সমাজসেবায় স্বাধীনতা পুরস্কার বিজয়ী
জীবিত ব্যক্তি
স্বাধীনতা পুরস্কার বিজয়ী
বাংলাদেশী নারী কবি
বাংলাদেশী শিল্পী
বাংলাদেশী সমাজকর্মী
অগাস্ট এমস

অগাস্ট এমস (জন্ম: মার্সিডিজ গ্রাবোস্কি; ২৩ শে অগাস্ট, ১৯৯৪ – ০৫ই ডিসেম্বর, ২০১৭) ছিলেন একজন কানাডীয় নারী যৌনশিল্পী এবং প্রাপ্তবয়স্ক মডেল যিনি প্রায় ২৯০টি বোয়ে অভিনয় করেন এবং ২০১৫ ও ২০১৭ সালে দুইবার এভিএন পুরস্কার দ্বারা সম্মানিত হন।

প্রাথমিক জীবন 
এমস অ্যান্টিগোনিশ, নোভা স্কটিয়াতে জন্মগ্রহণ করেন, কিন্তু তিনি তার কিশোর জীবন কলোরাডো স্প্রিংস, কলোরাডোয় কাটান। তিনি তার প্রাথমিক জীবনে একজন আয়া ও ঘোড়ার বিশেষ প্রশিক্ষক হিসেবে কাজ করেছে।

কর্মজীবন 
২০১৩ সালে, এমসের কর্মজীবন এভিল অ্যাঞ্জেল, ডার্ক এক্স, গার্লফ্রেন্ডস ফিল্মস, নিউ সেনস্যাশন, ব্রাজ্জারস, সুইটহার্ট ভিডিওর মতো বিভিন্ন বড়ো কোম্পানির সাথে শুরু হয়। তার উল্লেখ্য কিছু কর্ম; যেমন:- সেফ ল্যান্ডিং, ৮ওয়েল ওভারলোড, ডন্ট টেল হাব্বি, ১০ মিস্সিংস, স্প্যানডেক্স লোডস, ডার্টি টক, বিগ য়েট ব্রেস্টস, ন্যাচারালি ডেলিকিউস,  ফ্লেশ হান্টার, র ট্যালেন্ট ৩ এবং টিট্টি অ্যাটাক ৮।

ব্যক্তিগত জীবন 
২০১৩ সালে যৌনবোয় পরিচালক তথা এভিল অ্যাঞ্জেল স্টুডিওর প্রযোজক কেভিন মুরকে তিনি দাম্পত্য সঙ্গী হিসেবে গ্রহণ করেন।

মৃত্যু 
৫ই ডিসেম্বর ২০১৭ তারিখে, ২৩ বছর বয়সে ক্যালিফোর্নিয়ার ক্যামারিলোতে এমসের নিজ বাড়িতে তাকে মৃত উদ্ধার করা হয়। ভেন্চুরা কাউন্টি মেডিকেল পরীক্ষক দপ্তর কর্তৃক তার মৃত্যুকে আত্মহত্যা ঘোষণা করা হয়। এমস পরপর কিছু টুইট করেন ও তার পরই আত্মহত্যা করেন; টুইটে তিনি একজন এমন পুরুষের সাথে অভিনয় করতে অস্বীকার করে যে পূর্বে এক সমকামীর ভূমিকায় অভিনয় করেছিল। সমালোচকগণ তার এই সিদ্ধান্তকে সমকামভীতি হিসেবে বিবেচনা করেন। তার টুইটের প্রতিক্রিয়া সমূহকে, তার মৃত্যুর পর রিপোর্টে "সাইবারগুন্ডামি" হিসাবে বর্ণনা করা হয়। তার ঘনিষ্ঠরা বলেছেন তিনি বিষণ্ণতায় ভুগছিলেন

তথ্যসূত্র

বহিঃসংযোগ 

 
 

১৯৯৪-এ জন্ম
২০১৭-এ মৃত্যু
নোভা স্কটিয়ার অভিনেত্রী
কানাডীয় নারী যৌনশিল্পী
মার্কিন যুক্তরাষ্ট্রে কানাডীয় প্রবাসী অভিনেত্রী
অ্যান্টিগনিশ, নোভা স্কটিয়ার ব্যক্তি
কলোরাডো স্প্রিংস, কলোরাডোর ব্যক্তি
ক্যালিফোর্নিয়ায় ফাঁসিতে ঝুলে আত্মহত্যা
সাইবারগুন্ডামির শিকার
উভকামী পর্নোগ্রাফি চলচ্চিত্র অভিনেত্রী
দ্বিপ্রান্তিক ব্যাধিতে আক্রান্ত ব্যক্তি
কানাডীয় পর্নোগ্রাফি চলচ্চিত্র অভিনেত্রী
কানাডীয় নারী প্রাপ্তবয়স্ক মডেল
কানাডার এলজিবিটিকিউ বিনোদনশিল্পী
মার্কিন যুক্তরাষ্ট্রের এলজিবিটিকিউ বিনোদনশিল্পী
২০১৭-এ আত্মহত্যা
মার্কিন পর্নোগ্রাফিক চলচ্চিত্র অভিনেত্রী
মার্কিন যুক্তরাষ্ট্রে কানাডীয় অভিবাসী
এলজিবিটিকিউ প্রাপ্তবয়স্ক মডেল
কলোরাডোর এলজিবিটিকিউ ব্যক্তি
২১শ শতাব্দীর কানাডীয় অভিনেত্রী
২১শ শতাব্দীর মার্কিন অভিনেত্রী
লামা পৌরসভা

লামা পৌরসভা  বাংলাদেশের বান্দরবান জেলার অন্তর্গত একটি পৌরসভা।

আয়তন 
লামা পৌরসভার আয়তন ১৩.৮৭ বর্গ কিলোমিটার।

জনসংখ্যা 
২০২২ সালের পরিসংখ্যান অনুযায়ী লামা পৌরসভার লোকসংখ্যা ২২,৬৫৩ জন। এর মধ্যে ১৭,৭৩৯জন মুসলিম, ৩,০৭৮জন বৌদ্ধ, ১,৬১৫জন হিন্দু, ২০২জন খ্রিস্টান ও ১৯জন অন্যান্য ধর্মের অনুসারী।

অবস্থান ও সীমানা 
লামা উপজেলার দক্ষিণাংশে লামা পৌরসভার অবস্থান। বান্দরবান জেলা সদর থেকে এ পৌরসভার দূরত্ব প্রায় ৯২ কিলোমিটার। এর পশ্চিমে ফাঁসিয়াখালী ইউনিয়ন, দক্ষিণ-পূর্বে রূপসীপাড়া ইউনিয়ন, উত্তর-পূর্বে লামা সদর ইউনিয়ন এবং উত্তরে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।

ইতিহাস 
গণপ্রজাতন্ত্রী বাংলাদেশ সরকার ২০০১ সালের ১৭ মে একটি প্রজ্ঞাপনের মাধ্যমে লামা উপজেলার লামা সদর ইউনিয়নের আংশিক নিয়ে লামা পৌরসভা গঠন করে। জনগণের সার্বিক সহযোগিতায় ২০১৬ সালে এ পৌরসভাকে গ শ্রেণী থেকে খ শ্রেণীতে উন্নীত করা হয়।

প্রশাসনিক এলাকা 
লামা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লামা থানার আওতাধীন। এটি জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:

শিক্ষা ব্যবস্থা 
২০১১ সালের আদমশুমারি অনুযায়ী লামা পৌরসভার সাক্ষরতার হার ৫০.৩%। এ পৌরসভায় ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 মাতামুহুরী সরকারি কলেজ

মাদ্রাসা
 লামা ইসলামিয়া ফাজিল (ডিগ্রী) মাদ্রাসা
 লাইনঝিরি মোহাম্মদিয়া ইসলামিয়া দাখিল মাদ্রাসা

মাধ্যমিক বিদ্যালয়
 লামা আদর্শ বালিকা উচ্চ বিদ্যালয়
 লামা মুখ উচ্চ বিদ্যালয়
 লামা সরকারি উচ্চ বিদ্যালয়

 প্রাথমিক বিদ্যালয়
 কলিঙ্গ বিল সরকারি প্রাথমিক বিদ্যালয়
 চাম্পাতলী সরকারি প্রাথমিক বিদ্যালয়
 চেয়ারম্যান পাড়া সরকারি প্রাথমিক বিদ্যালয়
 ছাগলখাইয়া সরকারি প্রাথমিক বিদ্যালয়
 টি টি এন্ড ডি সি সরকারি প্রাথমিক বিদ্যালয়
 নুনার বিল মডেল সরকারি প্রাথমিক বিদ্যালয়
 মধুঝিরি সরকারি প্রাথমিক বিদ্যালয়
 মেরাখোলা সরকারি প্রাথমিক বিদ্যালয়
 রাজবাড়ী সরকারি প্রাথমিক বিদ্যালয়
 লাইনঝিরি সরকারি প্রাথমিক বিদ্যালয়
 লামা আদর্শ সরকারি প্রাথমিক বিদ্যালয়
 লামা মুখ সরকারি প্রাথমিক বিদ্যালয়
 শীলের তুয়া মার্মা পাড়া সরকারি প্রাথমিক বিদ্যালয়
 সাবেক বিলছড়ি সরকারি প্রাথমিক বিদ্যালয়

যোগাযোগ ব্যবস্থা 
লামা পৌরসভায় যোগাযোগের প্রধান ২টি সড়ক কক্সবাজার-লামা সড়ক ও চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।

খাল ও নদী 
লামা পৌরসভাকে ঘিরে প্রবাহিত হচ্ছে মাতামুহুরী নদী।

হাট-বাজার 
লামা পৌরসভার প্রধান ৩টি হাট-বাজার হল লামা সদর বাজার, লামা মুখ বাজার এবং লাইনঝিরি বাজার।

দর্শনীয় স্থান 
 মহামুনি বৌদ্ধ বিহার
 মিরিঞ্জা পর্যটন কেন্দ্র
 লামা মাতামুহুরী সেতু
বীর বাহাদুর কানন

জনপ্রতিনিধি 
 বর্তমান মেয়র: মোহাম্মদ জহিরুল ইসলাম

আরও দেখুন 
 লামা উপজেলা
 লামা থানা
 বান্দরবান জেলা

তথ্যসূত্র

বহিঃসংযোগ 

বান্দরবান জেলার পৌরসভা
লামা উপজেলা
পীর সাবির শাহ

সৈয়দ মুহাম্মদ সাবির শাহ যিনি পীর সাবির শাহ নামে বেশি পরিচিত, পাকিস্তানের একজন রাজনীতিবিদ এবং পিএমএল(এন) খাইবার পাখতুনখোয়া (কেপিকে)'র সাবেক সভাপতি। তিনি ঐ প্রদেশের ১৯৯৩ সালের ২০ অক্টোবর থেকে ১৯৯৪ সালের ২০ অক্টোবর পর্যন্ত ১৮তম মুখ্যমন্ত্রী হিসেবে দায়িত্ব পালন করেছেন। তিনি ১৯৯৭ থেকে ১৯৯৯ সাল পর্যন্ত পাকিস্তানের প্রধানমন্ত্রী নাওয়াজ শরীফের উপদেষ্টা ছিলেন।

জন্ম 
পীর সাবির শাহ ১৯৫৫ সালের ১৩ মার্চ পাকিস্তানের হরিপুরের সিরিকোটে বসবাসরত সৈয়দ পরিবারে শেতালু শরীফে জন্মগ্রহণ করেন। সৈয়দ গীসুদারাজ প্রথম ও সৈয়দ মুহাম্মদ মাসুদ মাশওয়ানীর মাধ্যমে তার বংশ ৪১টি ধারায় হজরত মুহাম্মদ (দ.) পর্যন্ত পৌঁছায়।  তার পিতার নাম সৈয়দ মুহাম্মদ তৈয়্যব শাহ এবং তার পিতামহ সৈয়দ আহমদ শাহ সিরিকোটি একজন সুফি সাধক ছিলেন।

শিক্ষা 
তিনি সিরিকোটে একটি বিদ্যালয়ে অধ্যয়ন করেন। এরপর অ্যাবটোবাদ গভর্নমেন্ট কলেজ থেকে অধ্যয়নের পর পেশোয়ার বিশ্ববিদ্যালয় থেকে ইসলামিক স্টাডিজ বিষয়ে স্নাতক ও স্নাতকোত্তর ডিগ্রি অর্জন করেন। এরপর তিনি ইসলামাবাদের ইনিষ্টিটিউট অব মডার্ণ ল্যাঙ্গুয়েজ থেকে আরবী ভাষা ও ইসলামিক স্টাডিজ বিষয়ে ৪ বছর মেয়াদী ডিগ্রী অর্জন করেন। এছাড়া তিনি আর্ন্তজাতিক ইসলামী বিশ্ববিদ্যালয় থেকে দাওরা ও ফিকাহ শাস্ত্রে উচ্চতর অধ্যয়ন করেন।

রাজনীতি 
পীর সাবির শাহ ১৯৮৫ সালের নির্বাচনে প্রতিদ্বন্দ্বিতা করেন এবং স্বাধীন প্রার্থী হিসেবে জয়ী হন। তাকে মুসলিম লীগ তাদের সাথে যোগ দিতে বলেছিল। সিরিকোটের শেতালু শরীফে একটি প্রধান জিরগা ডাকা হয়েছিল। তারা তাকে পাকিস্তান মুসলিম লীগে যুক্ত করতে রাজি হয়। তিনি হরিপুরের পিএফ-৪৩ (প্রাদেশিক সীমানা –৪৩) থেকে প্রতিদ্বন্দ্বিতা করে ১৯৮৮, ১৯৯০, ১৯৯৩ ও ১৯৯৭ সালে নির্বাচনে জয়ী হন।

২০১৮ সালে তিনি পুনরায় খাইবার পাখতুনখোয়া থেকে সিনেটর নির্বাচিত হন। তিনি পাকিস্তান সিনেটের পানিসম্পদ বিষয়ক স্থায়ী কমিটির চেয়ারম্যান হিসেবে দায়িত্ব পালন করেছেন।

মুখ্যমন্ত্রী হিসেবে দায়িত্ব পালন 
২০ অক্টোবর ১৯৯৩ সাল থেকে ২৫ ফেব্রুয়ারি ১৯৯৪ সাল পর্যন্ত  খাইবার পাখতুনখোয়া প্রদেশের ১৮ তম মুখ্যমন্ত্রী হিসেবে দায়িত্ব পালন করেন।

তথ্যসূত্র 

পাকিস্তানের রাজনীতিবিদ
পশতু লোক
পাকিস্তান মুসলিম লীগের (এন) রাজনীতিবিদ
হরিপুর জেলার লোক
১৯৫৫-এ জন্ম
জীবিত ব্যক্তি
ইসলাম ধর্মীয় ব্যক্তিত্ব
খাইবার পাখতুনখোয়ার মুখ্যমন্ত্রী
খাইবার পাখতুনখোয়ার রাজনীতিবিদ
পেশাওয়ার বিশ্ববিদ্যালয়ের প্রাক্তন শিক্ষার্থী
পাকিস্তানের সিনেট সদস্য
পশতু ব্যক্তি
পুরুষদের এফআইএইচ হকি ওয়ার্ল্ড লিগ

পুরুষদের এফআইএইচ হকি ওয়ার্ল্ড লিগ আন্তর্জাতিক হকি ফেডারেশন কর্তৃক আয়োজিত একটি বহুজাতিক হকি প্রতিযোগিতা। প্রতি ২ বছর অন্তর এই টুর্নামেন্ট অনুষ্ঠিত হয়। এটি হকি বিশ্বকাপে ও অলিম্পিক্সে যোগ্যতা অর্জনের অন্যতম টুর্নামেন্ট।

২০১৯ সালে হকি প্রো লিগ নামক টুর্নামেন্ট দ্বারা এটি প্রতিস্থাপিত হয়েছে।

ফরম্যাট

সংক্ষিপ্তসার

তথ্যসূত্র

আন্তর্জাতিক ক্রীড়া প্রতিযোগিতা
জেরি গোমেজ

জেরি এথরিজ গোমেজ (; জন্ম: ১০ অক্টোবর, ১৯১৯ - মৃত্যু: ৬ আগস্ট, ১৯৯৬) ত্রিনিদাদের পোর্ট অব স্পেনের বেলমন্ট এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য জেরি গোমেজ মূলতঃ অল-রাউন্ডার ছিলেন। ১৯৩৯ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। বামহাতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিং করতেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। এছাড়াও দলকে একটি টেস্টে নেতৃত্ব দিয়েছেন।

খেলোয়াড়ী জীবন 
১৯৩৯ থেকে ১৯৫৪ সময়কালে ওয়েস্ট ইন্ডিজের পক্ষে ২৯ টেস্টে অংশ নেন। এ সময়ে ১,২৪৩ রান সংগ্রহের পাশাপাশি ৫৮ উইকেট লাভ করেন। ২২ জুলাই, ১৯৩৯ তারিখে ম্যানচেস্টারে স্বাগতিক ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় জেরি গোমেজের। ৩০ মার্চ, ১৯৫৪ তারিখে কিংস্টনে একই দলের বিপক্ষে সর্বশেষ টেস্টে অংশগ্রহণ করেন তিনি। ১৯৪৭-৪৮ মৌসুমে ইংল্যান্ড সফরে একটি টেস্টে দলের অধিনায়কের ভূমিকায় অবতীর্ণ হন।

ঘরোয়া ক্রিকেটে চমৎকার অল-রাউন্ডার হিসেবে সুনাম কুড়িয়েছেন। ১২৬ খেলায় অংশ নিয়ে প্রায় ৪৫ গড়ের কাছাকাছি রান তুলেন। এছাড়াও মিডিয়াম পেস বোলিং করে প্রায় ২৫ গড়ে উইকেট ঝুলিতে পুরেছেন।

আম্পায়ারিত্ব 
খেলোয়াড়ী জীবন থেকে অবসর নেয়ার পর ক্রিকেটের সাথে সম্পর্ক বজায় রাখেন। দলীয় ব্যবস্থাপক ও প্রশাসকের দায়িত্ব পালনের পাশাপাশি আম্পায়ারিত্বও করেছেন।

এপ্রিল, ১৯৬৫ সালে সফরকারী অস্ট্রেলিয়ার বিপক্ষে ওয়েস্ট ইন্ডিজের গায়ানা টেস্টে নিয়মিত আম্পায়ার সেসিল কিপিন্স খেলা শুরুর পূর্বে নিজেকে প্রত্যাহার করে নিলে তিনি এ সুযোগ পেয়েছিলেন। এটিই গোমেজের একমাত্র প্রথম-শ্রেণীর খেলায় আম্পায়ারের দায়িত্ব অর্পিত হয়েছিল। কিপিন্সকে ব্রিটিশ গায়ানা আম্পায়ার সংস্থার কাছ থেকে নির্দেশনার মাধ্যমে প্রত্যাহার করে নেয়া হয়েছিল।

ব্যক্তিগত জীবন 
ক্রিকেটের পাশাপাশি ফুটবল খেলায়ও দক্ষ ছিলেন তিনি। ত্রিনিদাদ দলের পক্ষে ফুটবল খেলায় জেরি গোমেজ অংশ নিয়েছেন। জুন, ১৯৮৮ সালে ত্রিনিদাদ ও টোবাগোর $১.৫ ডলার মূল্যমানের ডাকটিকেটে বার্বাডোস ক্রিকেট বাকলের সাথে তার প্রতিকৃতি তুলে ধরা হয়।

তার পিতা জে এগারটন গোমেজ ও পুত্র গ্রিগরি গোমেজ প্রথম-শ্রেণীর ক্রিকেটে যথাক্রমে ত্রিনিদাদ ও টোবাগো এবং নর্থ ত্রিনিদাদের পক্ষে খেলেছেন। ৬ আগস্ট, ১৯৯৬ তারিখে ৭৬ বছর বয়সে ত্রিনিদাদের পোর্ট অব স্পেনে জেরি গোমেজের দেহাবসান ঘটে।

তথ্যসূত্র

আরও দেখুন 
 জন গডার্ড
 ওয়েস্ট ইন্ডিয়ান টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 
 
 

১৯১৯-এ জন্ম
১৯৯৬-এ মৃত্যু
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজ ক্রিকেট দল নির্বাচক
ওয়েস্ট ইন্ডিজের টেস্ট ক্রিকেট আম্পায়ার
ত্রিনিদাদ ও টোবাগো ক্রিকেট প্রশাসক
ত্রিনিদাদ ও টোবাগোর ক্রিকেটার
ত্রিনিদাদ ও টোবাগোর ক্রিকেট আম্পায়ার
পোর্ট অব স্পেনের ব্যক্তিত্ব
মেরিলেবোন ক্রিকেট ক্লাবের ক্রিকেটার
ত্রিনিদাদ ও টোবাগোর ফুটবলার
হ্যারিয়ার (পাখি)

হ্যারিয়ার এক ধরনের পরিযায়ী প্রজাতির শিকারী পাখি যেটি বাংলাদেশ ও ভারতেও সচরাচর দৃষ্ট হয়। বিশ্বে মোট ১৩ প্রজাতির হ্যারিয়ার রয়েছে; যাদের মধ্যে ৫টি প্রজাতি বাংলাদেশে পরিযায়ী হিসাবে আসে। আজ থেকে ৬ হতে ৮ মিলিয়ন বছর পূর্বে শেষ মেয়োসিন এবং প্লিওসিন যুগে তৃণভূমির প্রসারণের ফলে এদের বিস্তরণ ঘটে বলে ধারণা করা হয়।

ব্যুতপত্তি 

১৭৯৯ সালে ফরাসী প্রকৃতিবিদ বার্নার্ড জার্মেইন ডি লেসিপিড সার্কাস গণটির বিবরণ দেন।

প্রজাতি 
 গণ সার্কাস

তথ্যসূত্র

বহিঃসংযোগ 
 হ্যারিয়ার - বাংলাপিডিয়া হতে প্রাপ্ত নিবন্ধ।

পরিযায়ী পাখি
ভ্রান্ত ভারসাম্য

ভ্রান্ত ভারসাম্য (ইংরেজিঃ False balance) হচ্ছে একপ্রকার গণমাধ্যম পক্ষপাত; যেখানে সাংবাদিকরা কোনো একটি বিষয়কে নিরপেক্ষভাবে প্রকাশ করতে গিয়ে পর্যাপ্ত তথ্যপ্রমাণ প্রকাশ করার চেয়ে বিরোধীপক্ষের মত উপস্থাপনকে বেশি জোর দেন। এতে করে এক পক্ষের অন্য পক্ষের চেয়ে অত্যধিক রকমের তথ্যপ্রমাণ থাকলেও দুই পক্ষই এক কাতারে নেমে আসে। যা সাধারণ মানুষের সঠিক তথ্য জানার স্পৃহা এবং অধিকারকে বাধাগ্রস্থ করে।

সায়েন্সের প্রতিবেদন অনুসারে ভ্রান্ত ভারসাম্য এর উদাহরণ হলো পরিবেশের এ অবস্থা মানুষের তৈরী না জলবায়ু পরিবর্তনমুলক বিতর্ক, অটিজমের সাথে থাইমেরোসলের অভিযোগ এবং বিবর্তনবাদ বনাম বুদ্ধিদীপ্ত নকশা।

ভ্রান্ত ভারসাম্যকে ভুল তথ্য ছড়ানো নামেও অভিহিত করা হয়। ভ্রান্ত ভারসাম্য এর একটি উদাহরণ হলঃ বৈশ্বিক উষ্ণায়ন নিয়ে বিতর্ক; যদিও বৈজ্ঞানিক মহল এক বাক্যে এটা স্বীকার করেছেন যে; বৈশ্বিক উষ্ণায়ন শিল্প বিপ্লবের প্রভাবের ফলে বৃদ্ধি পেয়েছে তবুও খুবই স্বল্প সংখ্যক বিজ্ঞানী আছেন, যারা এই ব্যাখ্যাকে অস্বীকার করেন। যদি উভয় পক্ষের বিজ্ঞানীদের সমান সুযোগ দেওয়া হয় এবং সাধারণ মানুষের কাছে সংখ্যা উল্লেখ না করে, দুই পক্ষের বিজ্ঞানীর তথ্য উপস্থাপন করা হয়; তাহলে সাধারণ মানুষের কাছে একটা ভুল তথ্য যাবে। তারা ধরেই নিবে বৈজ্ঞানিক মহলের ভিতরে এই বিষয়ে গুরুতর দ্বন্দ্ব বিরাজমান। যখন মোটের উপর বৈজ্ঞানিক মহলে সম্পুর্ণভাবে ধরে নিয়েছে মানুষ কর্তৃক বৈশ্বিক উষ্ণায়ন হচ্ছে।

ভ্রান্ত ভারসাম্য উত্তেজনাকরসন্ধিৎসার মত প্রবৃত্তিমুলক কাজের সাথে সংহতিপুর্ণ হতে পারে। যখন প্রযোজক এবং সম্পাদক যাবেন যদি চলমান বিতর্ককে ঘিরে সত্য এবং মিথ্যা তথ্যকে জগাখিচুড়ি বানিয়ে একটা গল্প তৈরী করা হয়; তাহলে গল্পটি বাণিজ্যিকভাবে বেশি সফল হবে। প্রযোজক এবং সম্পাদক দৃষ্টিকোণকে স্বচ্ছভাবে পরীক্ষণ করতে গিয়ে দ্বিধাগ্রস্থ হতে পারেন। তাদের সীমাবদ্ধ জ্ঞানের ক্ষেত্রের জন্য দুই পক্ষকে নিরপেক্ষভাবে উপস্থাপন করে থাকেন। যদিও এক পক্ষের তথ্য ভুল থাকে; তা তারা ধরতে পারেন না।

আরও দেখুন

 ভুলের চেয়েও ভুল

তথ্যসূত্র

পক্ষপাত
সংবাদমাধ্যমে কৌশলে কার্যসিদ্ধি
পক্ষপাতিত্ব
ত্রুটি
সবিচার চিন্তনের প্রতিবন্ধকতা
হ্যারিয়ার (দ্ব্যর্থতা নিরসন)

হ্যারিয়ার দ্বারা বোঝানো হতে পারেঃ

প্রাণী 
 হ্যারিয়ার (পাখি) - এক ধরনের পরিযায়ী শিকারী পাখি।
 হ্যারিয়ার (কুকুর) - এক ধরনের কুকুর।

সামরিক ক্ষেত্রে 
 হ্যারিয়ার (যুদ্ধ বিমান) - এক ধরনের যুদ্ধ বিমান।

অন্যান্য 
 টয়োটা হ্যারিয়ার - একটি গাড়ী।
কীর্ত্তিপাশা জমিদার বাড়ি

কীর্ত্তিপাশা জমিদার বাড়ি বাংলাদেশের ঝালকাঠি জেলার একটি ঐতিহাসিক জমিদার বাড়ি।

অবস্থান
কীর্ত্তিপাশা জমিদার বাড়িটি বরিশাল বিভাগের ঝালকাঠি জেলায় কীর্ত্তিপাশা গ্রামে অবস্থিত। বাড়িটি ঝালকাঠি সদর থেকে উত্তর পশ্চিম দিকে প্রায় ৪ থেকে ৫ কিলোমিটার দূরে অবস্থিত।

ইতিহাস
কীর্ত্তিপাশা জমিদার বাড়ি প্রতিষ্ঠিত হয় প্রায় একশ বছর আগে। বিক্রমপুর জমিদারের বংশধরের কিছু অংশ প্রায় ১৯ শতকের শেষ সময়ে ঝালকাঠি জেলার কীর্ত্তিপাশা জমিদার বাড়িটি প্রতিষ্ঠা করেন। ১৯ শতকের প্রথম দিকে বিক্রমপুর জমিদার বংশের রাজা রাম সেনগুপ্ত এই কীর্ত্তিপাশা গ্রামে আসেন। এখানে তিনি তার দুই ছেলের জন্য দুইটি বাড়ি নির্মাণ করেন। বড় ছেলের জন্য পূর্ব বাড়ি যা ছিল ১০ আনা বড় হিস্যা জমিদার বাড়ি নামে পরিচিত। আর ছোট ছেলের জন্য পূর্ব বাড়ি যা ৬ আনা ছোট হিস্যা জমিদার বাড়ি নামে পরিচিত ছিল। ছোট ছেলের জমিদার বাড়ি অনেক আগেই ধ্বংস হয়ে গেছে। আর বড় ছেলের জমিদার বাড়ির কিছু অংশ টিকে আছে। এই জমিদার বাড়ির জমিদারপুত্রকে বিষ খাইয়ে হত্যা করা হয়। এবং তার স্ত্রীও তার সাথে মৃত্যুবরণ করেন। পরে তাদেরকে একসাথে সমাধিস্থ করা হয়। এখানে এখনো একটি নাটমন্দির, হলঘর, ছোট ও বড় মন্দির আছে। এই জমিদার বংশের দুজন বিখ্যাত ব্যক্তি হচ্ছেন রোহিণী রায় চৌধুরী ও তপন রায় চৌধুরী।

বর্তমান অবস্থা
বর্তমানে জমিদার বাড়ির একটি অংশে রয়েছে প্রসন্ন কুমার মাধ্যমিক বিদ্যালয়। নাটমঞ্চ ও হলরুমে কমলিকন্দ নবীন চন্দ্র বালিকা মাধ্যমিক বিদ্যালয়। আর মূল জমিদার বাড়ি ও দুর্গামন্দির লতা-পাতা, জঙ্গলে জরাজীর্ণ হয়ে রয়েছে।

আরো দেখুন
 জমিদার বাড়ি

তথ্যসূত্র

ঝালকাঠি জেলার দর্শনীয় স্থান
বাংলাদেশের স্থাপত্য
ঝালকাঠি জেলার প্রত্নতাত্ত্বিক স্থাপনা
ঐতিহাসিক স্থান
জমিদার বাড়ি